tartuNLP/wikipedia-smugri-20251201 huggingface dataset:
Carl Georg Brunius

Carl Georg Brunius (23. maaliskuuta 1792 Tanum – 12. marraskuuta 1869 Lund) oli ruotsalainen arkkitehti ja taidehistorioitsija. Hän oli myös kreikan kielen professori Lundin yliopistossa vuosina 1823–1858. Brunius tunnetaan erityisesti Lundin tuomiokirkon kunnostustöiden johtajana ja pääarkkitehtina 1800-luvun puolivälissä. Brunius ei pitänyt vallitsevasta klassillisesta suuntauksesta, vaan oli kiinnostunut keskiaikaisesta arkkitehtuurista ja loi piirtämillään kirkoilla pohjaa uusgotiikan nousulle Ruotsissa.
Parhaat, uudet versiot

Parhaat, uudet versiot on suomalaislaulaja Kirkan vuonna 1990 julkaistu albumi, joka sisältää uusia versioita hänen vanhoista kappaleistaan. Levy nousi listalla sijalle 18, ja sitä myytiin kultalevyyn oikeuttavat 25 000 kappaletta. Albumista oli tarkoitus julkaista myös kakkososa, jota ei kuitenkaan koskaan tehty.
Kappaleet.
 A-puoli 
 B-puoli
Joululauluja

Joululauluja voi tarkoittaa seuraavia:
Queer-teologia

Queer-teologia on vapautuksen teologian muoto, joka on kehittynyt feministiteologisen tulkinnan pohjalta. Queer-teologian kannattajat pyrkivät tulkitsemaan Raamattua ja luomaan teologiaa HLBT-näkökulmasta. Kaksi Queer-teologian kannalta huomattavinta edustajaa ovat Miguel A. De La Torre ja Patrick Cheng. 
Queer-teologia syntyi queer-teorian pohjalta katolisen kirkon piirissä. Queer-teorian argumentointi perustuu oudon Jumalan käsitteeseen. Queer-teologian mukaan valmiita vastauksia sukupuolta ja seksuaalisutta käsitteleviin kysymyksiin ei voi etsiä Raamatusta.
Birgita Bonde Hansen

Birgita Bonde Hansen on tanskalainen kirjallisuuden kääntäjä. Hansen kääntää virolaista ja suomalaista kaunokirjallisuutta, näytelmiä ja kulttuuriartikkeleita tanskaksi.
Hansen tutustui suomen kieleen jo lapsuusvuosinaan, kun hän matkusteli perheensä kanssa Suomessa. Hänen äitinsä oli kielten opettaja, joka opetti balttilaisia opiskelijoita vuonna 1991. Hän oli vaihto-opiskelijana Virossa 1993–1994. Kööpenhaminan yliopistossa hän opiskeli venäjää ja suomea, viroa opiskelijavaihdossa Suomessa. Hän valmistui suomen kielen maisteriksi vuonna 2006.
Proosan lisäksi hän on kääntänyt suomalaisia näytelmiä muun muassa Kööpenhaminan kansainvälisille teatterifestivaaleille vuodesta 2009 lähtien ja Pink Pavillion -lukudraamafestivaalille.
Hansen on kääntänyt suomen kielestä muun muassa Kari Hotakaisen, Katja Ketun, Tommi Kinnusen, Rosa Liksomin, Riikka Pulkkisen, Sofi Oksasen ja Salla Simukan tuotantoa. Aleksis Kiven "Seitsemän veljeksen" käännös sai hyvän arvostelun "Berlingsken" kulttuurisivuilla.
Fennofelt

Oy Fennofelt Ab (1993–2002 Albany Fennofelt Oy, 2002–2024 Albany International Oy) oli suomalainen paperiteollisuuden konehuopia ja viiroja valmistanut yritys. Se toimi Helsingin Konalassa vuodesta 1964 ja sitten myös Järvenpäässä vuodesta 1990. 
Fennofeltin omistajaksi tuli 1960-luvulla ruotsalainen Nordiska Maskinfilt AB. Vuonna 1969 molemmat osti yhdysvaltalainen Albany Felt, joka samoihin aikoihin muutti nimensä muotoon Albany International. Aiemmin Tammet-konserniin kuulunut saman alan valmistaja Metco Form Oy sulautui Albany International Oy:öön vuonna 2003.
Fennofeltin Helsingin-tehdas sijaitsi Konalassa Ruosilantie 10:ssä Vihdintien itäpuolella ja vuonna 1990 käynnistynyt puristinhuopatehdas Järvenpäässä Nummenkylän teollisuusalueella.
Fennofeltin toimitusjohtajana 1960-luvun lopulta 1990-luvun puoleenväliin oli Karl Lindahl.
Albany International Oy:n toiminta on lakannut kesäkuussa 2024.
Hugo Godenhjelm

Oskar Hugo Berndt Godenhjelm (16. tammikuuta 1864 Mikkeli – 9. joulukuuta 1943 Kitee) oli suomalainen pappi ja kristillinen ja tietokirjailija.
Henkilöhistoria.
Godenhjelmin vanhemmat olivat postimestari Adolf Oskar Godenhjelm ja Katarina Elisabet Gröhn ja puoliso vuodesta 1890 Elisabet Ikonen (k. 1951). Godenhjelm tuli ylippilaaksi 1884 ja vihittiin papiksi 1889. Hän oli Sääksmäen kappalainen 1894–1909, Konginkankaan kirkkoherra 1909–1919 ja Kiteen kirkkoherra vuodesta 1919. Lääninrovastina Godenhjelm toimi 1926–1937. Hän oli myös Sääksmäen postitoimiston hoitaja 1895–1908 ja Päivölän opiston uskonnonopettaja Sääksmäellä 1894–1905.
Godenhjelm

Godenhjelm tai Godenhielm on muun muassa seuraavien suomalaisten henkilöiden sukunimi:
Matti Taipale

Matti Taipale (11. joulukuuta 1834 Lehtimäki – 12. lokakuuta 1854) oli suomalainen kirvesmies, joka veisti Soinin vaivaisakan. Se on Suomen ainoa naispuolinen jäljellä oleva vaivaisukkoveistos. 
Matti Taipaleen vanhemmat olivat mäkitupalainen Nikodemos Yrjönpoika Paavola, s. 1803 ja Kaisa Matintytär Silvonen, s. 18.12.1810. Sukunimi Taipale on peräisin Paavolan tilalle perustetusta Puolivälin Taipaleen torpasta. Perheeseen syntyi myös kaksi tytärtä, Maria ja sittemmin kolmevuotiaana kuollut Anna. Taipale kuoli 19-vuotiaana pian vaivaisakan valmistuttua ”rintakuumeeseen”.
Kloorifenolipunainen

Kloorifenolipunainen (C19H12SCl2O5) on ftaleiinirakenteinen aromaattinen orgaaninen yhdiste. Yhdistettä voidaan käyttää analyyttisessä kemiassa reagenssina.
Ominaisuudet, valmistus ja käyttö.
Huoneenlämpötilassa kloorifenolipunainen on vihreää tai ruskehtavaa kiteistä ainetta. Yhdiste liukenee hieman veteen ja paremmin esimerkiksi etanoliin ja etyyliasetaattiin. Aineen liuokset ovat pH-indikaattoreita ja muuttuvat väriltään keltaisesta violetinpunaiseksi pH-alueella 4,8–6,4.
Kloorifenolipunaista valmistetaan 2-kloorifenolin ja o-sulfobentsoehappoanhydridin reaktiolla.
Kloorifenolipunaista käytetään pH-indikaattorina tai adsobrtioindikaattorina määritettäessä kloridi- tai bromidipitoisuuksia saostustitrauksella. Yhdistettä käytetään määritettäessä veden klooridioksidipitoisuutta spektrofotometrisesti.
Namibian Broadcasting Corporation

Namibian Broadcasting Corporation (lyh. NBC) on Namibian yleisradioyhtiö. Sen päämaja sijaitsee Windhoekissa.
NBC:tä on syytetty Namibian valtapuolue SWAPO:n suosimisesta. Namibian laki tai muutkaan säädökset eivät ole virallisesti määritelleet NBC:tä riippumattomaksi. Yhtiö tekee myös yhteistyötä Deutsche Wellen kanssa.
Historia ja rahoitus.
NBC perustettiin parlamentin päätöksellä vuonna 1991. Koska kyseessä on valtionyhtiö, NBC on vastuussa Namibian informaatio- ja viestintäteknologiaministeriölle, joka nimittää NBC hallituksen jäsenet aina viideksi vuodeksi kerrallaan. Ohjelma on pääsääntöisesti englanninkielistä, ja kanavan tulee edistää englannin kielen käyttöä Namibiassa.
Suurimman osan rahoituksestaan NBC saa valtiolta, mutta lain mukaan se voi hankkia myös muita tuloja esim. myymällä lähetysaikaa. Lisäksi NBC kerää televisiolupamaksuja, joka maksetaan viimeistään kuluvan vuoden syyskuun lopulla. Maksu on perustapauksissa 204 dollaria per kotitalous, mutta esim. vanhukset, vammaiset ja sotaveteraanit maksavat pienempää (60 dollaria) maksua.
Kanavat.
Radiokanavat.
Lähde:
Novi Sadin rautatieaseman katoksen romahdus

Novi Sadin rautatieaseman katoksen romahdus tapahtui Serbiassa Novi Sadin kaupungissa 1. marraskuuta 2024. Ainakin 14 ihmistä kuoli, kun edeltävänä kesänä kunnostetun asemarakennuksen katto romahti. Katon romahtanutta osaa ei ollut kunnostettu.
Romahdus antoi aiheen Serbiassa marraskuussa 2024 alkaneille, laajalle levinneille mielenosoituksille.
ICD-11

ICD-11 on yhdestoista versio taudinmääritysmanuaalista ICD:stä. Se korvaa ICD-10:n maailmanlaajuisena standardina terveystietojen ja kuolinsyiden kirjaamisessa. ICD:tä kehittää ja päivittää vuosittain Maailman terveysjärjestö (WHO). ICD-11:n kehittäminen alkoi jo vuonna 2007, ja se kesti yli kymmenen vuotta, ja siihen osallistui yli 300 asiantuntijaa 55 maasta, jotka oli jaettu 30 työryhmään, ja lisäksi 10 000 ehdotusta ihmisiltä ympäri maailmaa. Toukokuussa 2011 julkaistiin alfa-versio ja toukokuussa 2012 beta-luonnos, minkä jälkeen ICD-11:n vakaa versio julkaistiin 18. kesäkuuta 2018, ja jonka kaikki Maailman terveysjärjestön jäsenet hyväksyvät virallisesti seitsemässäkymmenennessäkahdessa WHO:n maailman terveyskokouksessa 25. toukokuuta 2019.
ICD-11 Suomessa.
ICD-11 ei ole vielä käytössä Suomessa, sillä sitä käännetään parhaillaan suomen ja ruotsin kielelle. Uusi taudinmääritysmanuaali tulee Suomeen näillä näkymin käyttöön 1. kesäkuuta 2028. Uusi taudinmääritysmanuaali julkaistaan vain digitaalisena versiona.
Luettelo Naton sotaharjoituksista

Kylmän sodan jälkeinen (1990–nykyaika).
2020.
Vuonna 2020 Nato suoritti 88 suunnitellusta 113 Naton harjoituksesta, joiden lukumäärän väheneminen johtui COVID-19-pandemiasta. Nato-maat järjestivät myös 176 muuta kansallista ja monikansallista harjoitusta. Harjoitukset sisälsivät seuraavat:
Kuusi Yhdysvaltain ilmavoimien B-52 Stratofortress -pommikonetta Pohjois-Dakotan Minotin lentotukikohdan 5th Bomb Wing -lentokoneesta saapui RAF Fairfordiin Englantiin 22. elokuuta 2020 suunniteltuun koulutustehtävään, jossa kone suoritti lentokoulutusta eri puolilla Eurooppaa ja Afrikka.
Amerikkalaiset B-52-koneet saapuivat 4. syyskuuta ensimmäistä kertaa historiassa Ukrainan ilmatilaan, jossa ne tekivät pitkän lennon Krimin niemimaan rajoja pitkin.
Syyskuun 25. päivänä kaksi yhdysvaltalaista pommikonetta järjestivät valehyökkäyksen Kaliningradiin, venäläiseen puolieksklaaviin Itämerellä Puolan ja Liettuan välillä, jonne Venäjä siirsi ydinvoimakelpoisia ohjuksia vuonna 2018. Lentoradan ansiosta pommikoneet pystyivät lentämään tehokkaasti ympyrän Kaliningradin ympäri. Simuloitu hyökkäys alueelle oli testitapaus venäläisten ohjusjärjestelmien neutraloimiseksi.
Kaiken kaikkiaan elo-syyskuussa 2020 kaksi Yhdysvaltain ilmavoimien B-52 Stratofortress -pommikonetta, jotka on integroitu norjalaisten F-35- ja F-16-hävittäjälentokoneiden sekä norjalaisten fregattien kanssa, lensi kansainvälisten vesien yllä Norjanmeren läheisyydessä.
2021.
Vuonna 2021 Naton odotettiin järjestävän 95 Naton harjoitusta ja Nato-maiden 220 muun kansallisen ja monikansallisen harjoituksen.
Naton harjoituksiin oli määrä sisältyä 24 maaharjoitusta, 24 ilmaharjoitusta, 9 meriharjoitusta ja 20 monialueharjoitusta. Muilla harjoituksilla oli tarkoitus kouluttaa tiettyjä toimintoja, kuten kyberpuolustusta, kriisinhallintaa koskevaa päätöksentekoa, kemiallista, biologista, radiologista ydinpuolustusta, logistiikkaa, viestintää ja lääketieteellistä toimintaa. Harjoitukset sisälsivät seuraavat:
Elonkorjuun sarastus

Nälkäpeli: Elonkorjuun sarastus () on Suzanne Collinsin kirjoittama dystopiaromaani ja "Nälkäpeli"-kirjasarjan viides osa. Se julkaistiin sekä alkuperäiskielellä että suomeksi 18. maaliskuuta 2025.
Romaani sijoittuu kirjojen "" ja "Nälkäpeli" väliseen aikaan. Se tapahtuu 24 vuotta ennen sarjan ensimmäisen osan alkua ja kertoo 50. vuosittaisesta Nälkäpelistä, eli toisesta neljännesjuhlasta, jossa Haymitch Abernathy kilpailee yhtenä neljästä Vyöhykkeen 12 tribuutista.
Romaania kustantavan Scholasticin mukaan englanninkielistä teosta myytiin ensimmäisen viikon aikana yhteensä 1,5 miljoonaa kappaletta Yhdysvalloissa, Britanniassa, Irlannissa, Kanadassa, Australiassa ja Uudessa-Seelannissa. Maaliskuun 2025 loppuun mennessä siitä oli tullut koko vuoden kolmanneksi myydyin kirja Yhdysvalloissa. Kirjakauppa Adlibriksen edustajan mukaan romaanin ennakkomyynti oli valtavaa ja Suomalainen Kirjakauppa kertoi vastaanottaneensa siitä yli 200 ennakkotilausta.
Elokuva.
Lionsgate työstää romaaniin pohjautuvaa , joka saa ensi-iltansa 20. marraskuuta 2026. Elokuvan ohjaa Francis Lawrence ja käsikirjoittaa Billy Ray. Haymitchiä näyttelee Joseph Zada ja hänen tyttöystäväänsä Lenore Dove Bairdia esittää Whitney Peak.
Sewadjkare Hori

Sewadjkara Hori oli muinaisen Egyptin 13. dynastian faarao, joka hallitsi noin 1669–1664 eaa..
Namibialainen viittomakieli

Namibialainen viittomakieli on Namibiassa pääsääntöisesti kuurojen käyttämä viittomakieli. Kielellä on arviolta 20 000 käyttäjää. Kielen katsotaan olevan elinvoimainen. Sen lähimpiä viittomakieliä ovat mm. eteläafrikkalainen ja lesotholainen viittomakieli.
Luterilaiset lähetyssaarnaajat perustivat 1980-luvulla ensimmäisen kuuroille tarkoitetun koulun Engelan lähetysasemalle, nykyisen Helao Nafidin kunnan alueelle. Ensimmäiset opettajat olivat kouluttautuneet Etelä-Afrikassa ja käyttivät Paget Gormanin viittomajärjestelmää, johon yhdisteltiin ovambon kielioppia. Ensimmäinen namibialaisen viittomakielen sanakirja julkaistiin vuonna 1991. Ennen Namibian itsenäisyyttä koulu oli Lounais-Afrikan ainoa kuuroille, ja sokeille, tarkoitettu koulu. Tilanne ei muuttunut juurikaan heti itsenäisyyden jälkeen, mutta nykyään kuuroille tarkoitettuja kouluja on yheensä 11.
Namibian kuurojen liitto järjestää säännöllisesti eri taitotasoille suunnattua viittomakielen opetusta.
Otto Kemppainen

 
Otto Kemppainen (s. 27. lokakuuta 2003 Rovaniemi) on suomalainen jalkapalloilija, joka pelaa Veikkausliigan AC Oulussa. Kemppainen on pelipaikaltaan oikea laitapuolustaja.
Seurajoukkueet.
Kemppainen on Rovaniemen Palloseuran kasvatti. Vuonna 2022 hän kävi 18-vuotiaana italialaisen Hellas Veronan Akatemiassa. Pelaajaura aikuisten tasolla alkoi kaudella 2020 Kakkosessa pelanneen RoPS:n reservijoukkueen riveissä. Seuraavalla kaudella Kemppainen pelasi RoPS:n Ykkösessä pelanneessa joukkueessa. Syksyllä 2022 Kemppainen siirtyi Seinäjoen Jalkapallokerhon organisaatioon; kaudella 2022 ensin seuran Ykkösessä pelanneessa akatemiajoukkueessa ja kaudella 2023 SJK:n Veikkausliigajoukkueessa. Kemppainen debytoi Veikkausliigassa 22. huhtikuuta 2023 ottelussa FC Lahtea vastaan. Kahden SJK-kauden jälkeen Kemppainen siirtyi kaudeksi 2025 toiseen liigajoukkue AC Ouluun.
Matinkylän paloasema

&lt;mapframe text="Paloaseman sijainti kartalla." latitude="60.163336" longitude="24.752813" zoom="12" width="250" height="250" align="right"&gt;{
 "type": "FeatureCollection",
 "features": [
 "type": "Feature",
 "properties": {
 "marker-color": "FF6347",
 "marker-size": "medium",
 "marker-symbol": "fire-station"
 "geometry": {
 "type": "Point",
 "coordinates": [
 24.752813,
 60.163336
 ]
}&lt;/mapframe&gt;
Matinkylän paloasema (asema 20) on yksi viidestä Espoon kaupungin alueella toimivasta Länsi-Uudenmaan pelastuslaitoksen vakituisista paloasemista. Se otettiin käyttöön 12. syyskuuta 2024 aamulla kello kahdeksan. Matinkylän asema korvasi Niittykummussa toimineen Niittykummun paloaseman. Uuden aseman on sijaintinsa myötä tarkoitus parantaa Länsi-Uudenmaan pelastuslaitoksen toimintavalmiutta Espoon tiheästi asutuilla ja liikennöidyillä alueilla. Asema rakennettiin osoitteeseen Gräsanlaakso 2, Espoo.
Martailly-lès-Brancion

Martailly-lès-Brancion on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 31 kilometriä Mâconin kaupungista pohjoiseen.
Brancionin kylä on säilyttänyt keskiaikaisen luonteensa. Kylään mentäessä on kuljettava linnoituksen portin kautta. Linna oli aikanaan seutua hallinneiden herrojen omistuksessa. Nykyään se on avoinna vierailijoille. Linna on peräisin 1100-luvulta, kuten myös kylässä oleva romaaninen Saint-Pierren kirkko. Kirkko lisättiin historiallisten monumenttien listalle vuonna 1862 ja linna vuonna 1977. Kirkon vieressä oleva hautausmaa on tapahtumapaikkana Valérie Perrinin romaanissa "Vettä kukille".
Sumerilaisen kirjallisuuden elektroninen tekstikorpus

Sumerilaisen kirjallisuuden elektroninen tekstikorpus (eng. "The Electronic Text Corpus of Sumerian Literature" eli ETCSL) on verkkokirjasto, johon on koottu nuolenpääkirjoituksella kirjoitettuja sumerilaisia tekstejä, niiden translitteraatioita sekä niiden englanninkielisiä käännöksiä. Kyseessä on Oxfordin yliopiston hanke. 
Korpus koostuu yli 400 tekstistä, jotka on kirjoitettu sumerin kielellä muinaisessa Mesopotamiassa noin 3000–2000-luvuilla eaa. Hankkeen tarkoitus on tuoda sumerilainen kirjallisuus kaikkien saataville ja luettavaksi.
Hankkeen aloitti Jeremy Black aloitti vuonna 1997. Siihen on osallistunut useita tahoja ja rahoittajia myös muista maista.
Agdenesin kirkko

Agdenesin kirkko () on Orklandin kunnassa Norjassa sijaitseva puinen pitkäkirkko vuodelta 1858.
Geitastrandin kirkko

Geitastrandin kirkko () on Orklandin kunnassa Norjassa sijaitseva puinen pitkäkirkko vuodelta 1859.
Ingdalenin kappeli

Ingdalenin kappeli () on Orklandin kunnassa Norjassa sijaitseva puinen pitkäkirkko vuodelta 1960.
Lensvikin kirkko

Lensvikin kirkko () on Orklandin kunnassa Norjassa sijaitseva puinen pitkäkirkko vuodelta 1863.
Meldalin kirkko

Meldalin kirkko () on Orklandin kunnassa Norjassa sijaitseva puinen pitkäkirkko vuodelta 1988.
Moen kirkko

Moen kirkko () on Orklandin kunnassa Norjassa sijaitseva puinen pitkäkirkko vuodelta 1867.
Orkangerin kirkko

Orkangerin kirkko () on Orklandin kunnassa Norjassa sijaitseva puinen pitkäkirkko vuodelta 1892.
Snillfjordin kirkko

Snillfjordin kirkko () on Orklandin kunnassa Norjassa sijaitseva puinen pitkäkirkko vuodelta 1899.
Namibian kansalaisuus

Namibian kansalaisuus on laillinen suhde yksittäisen henkilön ja Namibian tasavallan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntypeärisiä Namibian kansalaisia ovat sellaiset henkilöt, jotka täyttävät jonkun seuraavista ehdoista:
Vanhempien siviilisääty ei vaikuta siihen, saako lapsi kansalaisuuden vai ei. Namibian kansalaisen adoptoimat lapset saavat automaattisesti Namibian kansalaisuuden adoptioprosessin päätyttyä ja tällaiset lapset lasketaan syntyperäisiksi kansalaisiksi.
Kansalaisuuden saaminen hakemuksella.
Hakemuksen perusteella Namibian kansalaisuus voidaan myöntää henkilölle, joka on saapunut maahan laillisesti ja asunut siellä 10 vuotta. Lisäksi hänen tulee täyttää seuraavat ehdot:
Namibian kansalaisen kanssa naimisiin mennyt ulkomaalainen voi saada kansalaisuuden hakemuksella, mikäli avioliitto on kestänyt vähintään 10 vuotta.
Kaksoiskansalaisuus, kunniakansalaisuus ja kansalaisuuden menettäminen.
Namibia ei tunnusta kaksoiskansalaisuutta. Alaikäiset Namibian kansalaiset saavat pitää toisen kansalaisuutensa siihen saakka, kunnes täyttävät 18 vuotta, mikäli se on saatu syntymällä toisen maan maaperällä.
Presidentti voi omaa harkintaansa käyttäen myöntää ulkomaalaiselle henkilölle, joka on tehnyt jonkin merkittävän teon Namibian hyväksi, kunniakansalaisuuden. Kunniakansalaisuus on henkilökohtainen kunnianosoitus, eikä siihen liity normaalin kansalaisuuden tapaisia oikeuksia tai velvollisuuksia.
Namibian kansalaisuuden voi menettää, mikäli henkilöllä on toisen maan kansalaisuus täytettyään 18 vuotta, hän palvelee Namibian kanssa sodassa olevan maan asevoimissa tai palvelee vierastaistelijana ilman viranomaisten lupaa. Namibian korkein oikeus on kuitenkin linjannut, ettei syntyperäisiltä namibialaisilta voi viedä kansalaisuutta.
Namibian kansalaiset ovat automaattisesti myös Kansainyhteisön kansalaisia.
Björke

Björke on taajama Gävlen kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 630 asukasta vuonna 2021.
Spiš

Spiš (, , ) on historiallinen alue Slovakian itäosassa. Alueella on oma slovakian kielen murteensa.
Spišiin muutti 1200-luvulla paljon saksalaisia, joista muodostui merkittävä väestönosa alueelle. Saksalaiset karkoitettiin Slovakiasta toisen maailmansodan jälkeen. Heidän jäljiltään alueella on omanlainen kulttuuri ja alueella on merkittävä luterilainen vähemmistö.
Trödje

Trödje on taajama Gävlen kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 423 asukasta vuonna 2021.
Berg (Gävle)

Berg on taajama Gävlen kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 301 asukasta vuonna 2021.
Ole Falck Ebbell

Ole Falck Ebbell (13. syyskuuta 1839 Kristiania – 29. kesäkuuta 1919 Trondheim) oli norjalainen arkkitehti. Hän suunnitteli rakennuksia enimmäkseen Trondheimiin, mutta jonkin verran myös muualle Norjaan.
Plateía (Chálki)

Plateía (, myös "Plateiá", Πλατειά) eli Nisáki (Νησάκι) on pieni Kreikan saari, joka kuuluu Dodekanesian saariryhmään ja sijaitsee Chálkin saaren itäpuolella lähellä Káto Prasoúan saarta. Saaren pinta-ala on noin 0,006 neliökilometriä ja se on asumaton. Hallinnollisesti Plateía kuuluu Chálkin kuntaan, Ródoksen alueyksikköön ja Etelä-Egean saarten alueeseen.
Polýfados

Polýfados (, myös "Polýfagos", Πολύφαγος) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Kastellórizon eli Megístin saaren itärannikolla Kastellórizon kylän edustalla. Saaret ovat asumattomia. Hallinnollisesti Polýfadoksen saaret kuuluvat Megístin kuntaan, Ródoksen alueyksikköön ja Etelä-Egean saarten alueeseen.
Saaret.
Saariparin saaret ovat:
Práso (Agathonísi)

Práso () on pieni Kreikan saari, joka kuuluu Dodekanesian saariryhmään ja sijaitsee Agathonísin ja Nerán saarten saaren pohjoispuolella. Saaren pinta-ala on noin 0,008 neliökilometriä ja se on asumaton. Hallinnollisesti Práso kuuluu Agathonísin kuntaan, Kálymnoksen alueyksikköön ja Etelä-Egean saarten alueeseen.
Prasonísi (Kárpathoksen itärannikko)

Prasonísi (, ) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren itärannikolla Kípos Afiártin kylän edustalla. Saaren pinta-ala on noin 0,005 neliökilometriä ja se on asumaton. Hallinnollisesti Prasonísi kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Se luetaan osaksi Menetésin kyläyhdyskuntaa.
Saarta ei tule sekoittaa toiseen Prasonísin saareen Kárpathoksen pohjoispuolella. Itärannikon saari erotetaan siitä nimityksellä "Prasonísi Menetón" (Πρασονήσι Μενετών), ”Menetésin Prasonísi”.
Prasonísi (Kárpathoksen pohjoisrannikko)

Prasonísi (, ) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren pohjoispuolella sen ja Sarían saaren välissä. Saaren pinta-ala on noin 0,003 neliökilometriä ja se on asumaton. Hallinnollisesti Prasonísi kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Saarta ei tule sekoittaa toiseen Prasonísin saareen Kárpathoksen itärannikolla. Pohjoisempi saari erotetaan siitä nimityksellä "Prasonísi Olýmpou" (Πρασονήσι Ολύμπου), ”Ólympoksen Prasonísi”.
Prasoúda (Euboia)

Prasoúda () eli Kaló Nisáki (Καλό Νησάκι) on pieni Kreikan saari, joka kuuluu Euboian saariin ja sijaitsee Euboian itäpuolella sen ja Skýroksen saaren välissä. Saaren pinta-ala on noin 0,059 neliökilometriä ja se on asumaton. Hallinnollisesti Prasoúda kuuluu Kými-Alivérin kuntaan, Euboian alueyksikköön ja Keski-Kreikan alueeseen.
Saarella on majakka, joka on rakennettu vuonna 1897. Sen korkeus on 18 metriä ja merenpinnasta laskettuna 42 metriä.
Prasoúda (Magnesia)

Prasoúda () on pieni Kreikan saari, joka sijaitsee Pagasitikóslahden kaakkoisosassa Pílion niemimaan länsirannikon edustalla. Saaren pinta-ala on noin 0,017 neliökilometriä ja se on asumaton. Hallinnollisesti Prasoúda kuuluu Nótio Pílion kuntaan, Magnesian alueyksikköön ja Thessalian alueeseen. Saarella on autioitunut Elävöittävän lähteen luostari ("Moní Zoodóchou Pigís").
Parlamentet

Parlamentet on ruotsalainen ajankohtaisia aiheita käsittelevä satiirinen paneeliohjelma, jota on esitetty vuodesta 1999 TV4-kanavalla. Ohjelma oli tauolla vuosina 2011–2014 ja jälleen syksystä 2023, mutta sen on kerrottu palaavan myöhemmin ohjelmistoon. Ohjelmaa on tähän mennessä tehty 35 tuotantokautta. Pitkäaikaisimpana juontajana on toiminut Anders S. Nilsson vuosina 2004–2010 ja uudelleen vuodesta 2014.
Prasoúda (Tílos)

Prasoúda () on pieni Kreikan saari, joka kuuluu Dodekanesian saariryhmään ja sijaitsee Tíloksen saaren itärannikon edustalla. Saaren pinta-ala on noin 0,012 neliökilometriä ja se on asumaton. Hallinnollisesti Prasoúda kuuluu Tíloksen kuntaan, Ródoksen alueyksikköön ja Etelä-Egean saarten alueeseen.
Psomí

Psomí () eli Strongyló (Στρογγυλό) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,0035 neliökilometriä ja se on asumaton. Hallinnollisesti Psomí kuuluu Megístin kuntaan, Ródoksen alueyksikköön ja Etelä-Egean saarten alueeseen.
Psoradiá

Psoradiá (, myös "Psoráthia", Ψωράθια) on pieni Kreikan saari, joka kuuluu Dodekanesian saariryhmään ja sijaitsee Kastellórizon eli Megístin saaren itärannikolla Kastellórizon kylän edustalla. Saaren pinta-ala on noin 0,009 neliökilometriä ja se on asumaton. Hallinnollisesti Psoradiá kuuluu Megístin kuntaan, Ródoksen alueyksikköön ja Etelä-Egean saarten alueeseen.
Safonídi

Safonídi ( tai Σαφονήδι) eli Sáfo (Σάφο) eli Ágios Nikólaos (Άγιος Νικόλαος) on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren eteläpuolella. Saaren pinta-ala on 0,158 neliökilometriä ja se on asumaton. Hallinnollisesti Safonídi kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Safonídin saari sijaitsee Kálymnoksen ja Kosin välissä noin 2,4 meripeninkulmaa (noin 4,4 kilometriä) etelään Kárpathoksen eteläkärjestä. Sen ja Kárpathoksen välissä sijaitsee Néran saari. Safonídi on saanut toisen nimensä Ágios Nikólaos siellä olevasta pienestä Pyhälle Nikolaokselle omistetusta kirkosta.
Anna-Karin Palm

Anna-Karin Palm (s. 17. maaliskuuta 1961) on ruotsalainen kirjailija, joka on toiminut Ruotsin akatemian jäsenenä vuodesta 2023. Palmin esikoisromaani "Faunen" ilmestyi vuonna 1991.
Palm on naimisissa ja hänellä on aikuinen tytär. Lisäksi hänellä on miehensä kautta kaksi bonuslasta.
Among Us (televisiosarja)

Among Us on tuleva "Among Us" -videopeliin perustuva animaatiosarja. Sen kehittää pelin kehittänyt InnerSloth yhteistyössä CBS Studiosin kanssa. Sarja julkistettiin 8. kesäkuuta 2024.
Huumorirap

Huumorirap on musiikkia, joka on suunniteltu huvittavaksi tai komediaksi. 
Satiirinen rapon muunnelma huumoriräpistä, joka on tehty sarkastisella,parodisella tai "mustalla huumorilla.
Muut komediarapin muodot, kutenmeemirap jaironinen rap, jotka molemmat tunnetaan aggressiivisesta ja synkästä huumorista, saavuttivat valtavirran menestystä 2000- ja 2010-luvuilla. Monet esimerkit huumoriräpistä ovat parodisia.
Suomiräppärit suhtautuivat usein nihkeästi 1990-luvun alun suosittuihin yhtyeisiin. Esimerkiksi Niko Toiskallio on väittänyt, että tuolloin pinnalle noussut tanssipoppia muistuttanut huumorirap vei uskottavuuden vakavammalta räpmusiikilta ja jopa tuhosi Suomen räpskenen, joka alkoi heräillä uudestaan 1990-luvun puolivälin jälkeen.
Ivar Groundstroem

Ivar Valdemar Groundstroem (7. toukokuuta 1868 Siuntio – 26. elokuuta 1944 Helsinki) oli suomalainen juristi ja virkamies, joka sai kanslianeuvoksen arvonimen.
Groundstroemin vanhemmat olivat kruununvouti Carl Edvard Groundstroem ja Alexandra Constance Rein ja puoliso vuodesta 1913 Hildur Maria Jahnson. Hänen kaksoisveljensä oli virka- ja valtiopäivämies Oskar Groundstroem.
Ivar Groundstroem tuli ylioppilaaksi Hämeenlinnan normaalilyseosta 1886 ja suoritti oikeustutkinnon 1891, varatuomarin arvon hän sai 1894. Hän oli maanmittauksen ylihallituksen kanslisti 1900–1903, senaatin siviilitoimituskunnan kanslisti 1906–1907, kirkollisasiain toimituskuunan protokollasihteeri 1907–1912 ja koulutoimen ylihallituksen sihteeri 1912–1918. Opetusministeriön esittelijäneuvos Groundstroem oli 1918–1937 ja kansliapäällikkö 1935–1937. Hän oli myös kagaalin keskustoimikunnan jäsen 1901–1905. Groundstroem sai kanslianeuvoksen arvonimen 1928.
Unohda Eila

Unohda Eila oli vuosina 1977–1981 toiminut tamperelainen pop-yhtye.
Yhtyeen perustivat laulaja-urkuri Ilari Tapio ja kitaristi Veikko Mattila, jotka alkoivat vuonna 1977 kirjoittaa omia kappaleita ja kääntää muiden muassa Bob Dylanin lauluja. Mukaan tuli rumpali Tuomo Hakkarainen ja laulaja-kosketinsoittaja Markku Lautjärvi.
Mattilan ja Lautjärven jäätyä pois kitaristeina toimivat Timo Tuomi, Ossi Pitkänen ja Arto Pisto. Laulaja-lauluntekijäksi vakiintui Tapio, rumpaliksi Hakkarainen ja basistiksi Kari Nihti. Lisäksi levyillä ja keikoilla vierailivat kosketinsoittaja Pekka Arvola ja Top Ranking Eric and the Astronauts in Babylonin laulaja Päivi. Myös rumpali Heikki Nuora kuului kokoonpanoon jonkin aikaa.
Laulaja Ilari Tapion unesta nimensä saanut Unohda Eila keikkaili lähinnä Tampereella ja muualla Pirkanmaalla. Yhtyeen ensimmäinen levytys oli kolme kappaletta ("Marokko, Pitkät jäähyväiset, Mari Juana") Rokit-yhtiön kokoelma-albumilla "Pistä paremmaksi" (1979). Myös single "Elämäni tarina / Opiskele kiinaa" (1979) ilmestyi Rokitin kautta. Valmis albumi jäi julkaisematta levy-yhtiön talousvaikeuksien vuoksi.
Atte Blomin Johanna-yhtiö osti albumin masternauhan ja julkaisi siltä singlen "Kolmas maailma / Luvattu maa" (1980). Sitä seurasi vielä toinen single, MTV:n Levyraadissa soitettu "Ronald Reagan / Disneyland" (1981). Pian sen jälkeen yhtye lopetti toimintansa.
Julkaisematta jäivät albumin muut raidat ja suomenkielinen versio Ian Dury And The Blockheadsin hitistä "Hit Me With Your Rhythm Stick" sekä Johannalle tehty muutaman kappaleen nauhoitus.
Unohda Eilan tyyli vaihteli popista progehtavan rockiin sekä reggae-musiikkiin ja skahan. Useimmat kappaleet olivat Ilari Tapion säveltämiä ja sanoittamia. Hän jatkoi jonkin aikaa musiikin tekemistä kuusimiehisessä Safari Triossa. Se esiintyi pari kertaa ja teki demonauhan, mutta ei levyä.
Tempean Films

Tempean Films oli brittiläinen elokuva- ja televisiotuotantoyhtiö 1950- ja 1960-luvulla. Bob Bakerin ja Monty Bermanin perustama yhtiö tuotti pienen budjetin kaupallisia B-elokuvia pääosin Middlesexissä sijainneissa Southall-studioissa, ja monet elokuvat ohjasi John Gilling joka tuli myöhemmin tunnetuksi Hammer-yhtiölle ohjaamistaan kauhuelokuvista. 1950-luvun loppupuolella Tempean teki tuotantoja yhä enemmän televisiolle, tunnetuimpana niistä Suomessakin suuren suosion saanut ja näyttelijä Roger Mooren kansainväliseen kuuluisuuteen nostanut "Pyhimys"-televisiosarja.
1960-luvulla sama yhtiö tuotti elokuvia myös aputoiminimellä Mid Century Film Productions. Näihin lukeutuu Suomessa kin nähty "Monte Criston salaisuus" (The Treasure of Monte Cristo, ohj. Bob Baker).
Stanislav Efimov

Stanislav Valerievitš Efimov (, s. 9. elokuuta 1993, Moskova, Venäjä) on venäläinen jalkapalloilija, joka edustaa Veikkausliiga-seura Ekenäs IF:ää. Efimov on pelipaikaltaan hyökkääjä.
Ura.
Stanislav Efimov opiskeli Moskovan urheilukoulu Smenassa ja pelasi ensimmäisen ammattilaispelinsä huhtikuussa 2013 Venäjän kakkostason jalkapallosarjassa pelanneessa moskovalaisessa Lokomotiv-2:ssa. Sen jälkeen hän pelasi muissakin Venäjän alempien sarjatasojen joukkueissa. Vuonna 2016 hän siirtyi Latviaan FC Rigan ryhmään, mutta ei saanut pelipaikkaa ykkösjoukkueessa. Vuonna 2018 hän muutti Armeniaan maan kakkostason joukkueeseen FC Jerevan ollen nostamassa sitä pääsarjaan. Kolmen Armenia-vuoden ja kolmen armenialaisseuran (FC Jerevan, FC Pyunik Jerevan ja FC Van) jälkeen Efimov siirtyi Suomeen kaudeksi 2021.
Efimov pelasi Suomessa Ykkösen Ekenäs IF:ssä (EIF), jossa oli kaudella 2023 nostamassa seuraa Suomen pääsarjaan Valioliigaan, jossa hän edusti EIF:iä kaudella 2024. Vaikka EIF putosikin Veikkausliigasta kauden 2024 päätteeksi, sopimusta Stanislav Efimovin kanssa jatkettiin kaudelle 2025 eli kyseessä hänen neljäs EIF-kautensa.
Lohikäärmemureena

 
Lohikäärmemureena ("Enchelycore pardalis") on mureenoihin kuuluva kalalaji. Lajia tavataan lämpimistä vesistä indopasifiselta merialueelta.
Koko ja ulkonäkö.
Lohikäärmemureena voi kasvaa suurimmillaan 90–95 cm pitkäksi ja tavanomainen pituus on noin 80 cm. Lajin tunnusomainen piirre on kuonon korkeat putkimaiset sieraimet. Kalan leuat ovat käyrät siten, että hampaat näkyvät myös suun ollessa kiinni. Väriltään lohikäärmemureena on oranssi tai ruskeahtavan keltainen. Ruumiissa on runsaasti valkoisia ja tummareunaisia laikkuja. Lisäksi ruumiissa on ruskeita juoia ja päässä ne ovat oransseja.
Levinneisyys ja elintavat.
Lohikäärmemureenaa tavataan hyvin laajalta alueelta, mutta laikuttaisesti. Levinneisyysalue ulottuu Omaninlahdelta ja Afrikan itärannikolta Japaniin, Ranskan Polynesiaan ja Havaijille. Kala elää kivikko- ja korallariutoilla alle 60 metrin syvyydessä ja piileskelee usein kivien koloissa. Lohikäärmemureenan ravintoa ovat kalat, mustekalat ja äyriäiset. 
Lohikäärmemureenaa voidaan pitää merivesiakvaarioissa
Jens Henriksson

Jens Henriksson (s. 1967) on ruotsalainen toimitusjohtaja ja insinööri.
Henriksson valmistui diplomi-insinööriksi Lundin yliopistosta, jossa hän suoritti myös kandidaatin tutkinnon taloustieteessä. Opiskeltuaan Tukholman kauppakorkeakoulussa ja Kalifornian yliopistossa, San Diegossa hän sai taloustieteessä filosofian lisensiaatin arvon. Henriksson oli "Arbetet"-lehden kolumnisti vuosina 1993–1994. Ruotsin talousministeriössä hän toimi vuosina 1994–1998 poliittisena neuvonantajana, vuosina 1998–1999 poliittisena pääneuvonantajana ja vuosina 1999–2002 taloudellisena pääneuvonantajana.
Henriksson oli vuosina 2010–2013 Tukholman pörssin toimitusjohtaja. Vuosina 2013–2019 hän oli Folksam-vakuutusyhtiön puheenjohtaja ja toimitusjohtaja. 1. lokakuuta 2019 hänestä tuli Swedbankin puheenjohtaja ja toimitusjohtaja. Henriksson seurasi Swedbankin toimitusjohtajana Birgitte Bonnesenia, joka oli erotettu rahanpesuskandaalin yhteydessä. Hän oli aiemmin vuodesta 2010 ollut Swedbankin pankkisuhteiden päällikkö. Henriksson on ollut myös Nasdaqin vanhempi neuvonantaja ja Kansainvälisen valuuttarahaston hallituksen jäsen Yhdysvalloissa. Vuonna 2012 Henriksson valittiin Kuninkaalliseen insinööritieteiden akatemiaan yhtenä 24:stä uudesta jäsenestä, joihin kuului myös Karl-Erik Årzén.
Swazimaan kansalaisuus

Swazimaan kansalaisuus on laillinen suhde yksittäisen henkilön ja Swazimaan kuningaskunnan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä Swazimaan kansalaisia ovat sellaiset henkilöt, jotka täyttävät vähintään yhden seuraavista ehdoista:
Äidin kautta kansalaisuuden voi saada ainoastaan siinä tapauksessa, jos isä ei tunnusta avioliiton ulkopuolella syntynyttä lasta omakseen tai adoptoi tätä.
Swazimaan alueelta löytyneet alle 7-vuotiaat lapset, joiden vanhemmista tai näiden kansalaisuudesta ole tietoa, lasketaan syntyperäisiksi Swazimaan kansalaisiksi.
Kansalaisuuden saaminen hakemuksella.
Hakemuksen perusteella kansalaisuus voidaan myöntää hakijalle, joka täyttää seuraavat ehdot:
Ulkomaalainen nainen, joka menee naimisiin swazimaalaisen miehen kanssa, saa Swazimaan kansalaisuuden ilmoituksella.
Khonta-järjestelmä.
Khonta-järjestelmän mukaan ulkomaalainen mies, joka on saanut paikallisen päällikön luvan tulla yhteisön jäseneksi sekä perustaa oman maatilan, saa automaattisesti maan kansalaisuuden ilman mitään muita vaatimuksia. Tätä kautta kansalaisuuden saatu kansalaisuus ulottuu myös ulkomaalaisen hakijan vaimoon. Nainen, joka ei elä avioliitossa, voi saada khonta-järjestelmän kautta kansalaisuuden vain poikansa kautta.
Vuonna 2012 Swazimaan viranomaiset ilmoittivat alkavansa tutkimaan tapauksia, joissa aasialaistaustaisten epäiltiin saaneen kansalaisuus epäselvissä olosuhteissa.
Kaksoiskansalaisuus ja kansalaisuuden menettäminen.
Swazimaan laki ei suoraan tunnusta kaksoiskansalaisuutta. Lähtökohtaisesti kaksoiskansalaisuus on sallittu syntyperäisillä Swazimaan kansalaisilla, muttei niillä, jotka ovat saaneet kansalaisuuden hakemuksella. Mahdollisen toisen kansalaisuuden hankkimiseen vaaditaan myös Swazimaan viranomaisten lupa.
Syntyperäinen swazimaalainen voi menettää kansalaisuutensa, mikäli tämä on syntynyt ulkomailla, saanut kansalaisuutensa isänsä, joka on myös syntynyt ulkomailla, kautta. Tämän estämiseksi henkilön tulee tehdä kirjallinen ilmoitus Swazimaan viranomaisille, mikäli haluaa säilyttää kansalaisuutensa.
Manzai

Manzai () on japanilainen komiikan laji, jossa lavalla esiintyy yleensä kaksi koomikkoa, vaikka joskus esiintyjiä voi olla enemmänkin. Manzai on etukäteen kirjoitettu keskustelu, jossa koomikoilla on omat roolinsa. Yksi koomikoista on yleensä "boke" ( tai , ”vitsi”) ja toinen on "tsukkomi" (, ”reaktiokommentti”). Nimensä mukaisesti boke-koomikko vitsailee ja tsukkomi-koomikko reagoi boken vitseihin. Manzaiesityksen huumori nojaa usein väärinymmärryksiin, sanaleikkeihin ja liioiteltuihin reaktioihin.
Tuomas Kaukua

Tuomas Kaukua (s. 13. joulukuuta 2000, Rovaniemi) on suomalainen jalkapalloilija, joka pelaa laitahyökkääjänä Veikkausliigan AC Oulussa. Kaukua debytoi Veikkausliigassa kaudella 2019.
Kaukua aloitti jalkapallouransa Rovaniemellä RoPS:n riveissä kaudella 2019. Hän debytoi Veikkausliigassa 3. huhtikuuta 2019. Hän pelasi RoPS II:n lisäksi ykkösjoukkueessa kolme kautta, mutta RoPS:n putoamisen ja vakavien taloudellisten vaikeuksien jälkeen vuoden 2021 lopussa Kaukua allekirjoitti sopimuksen Veikkausliigaa pelanneen Seinäjoen SJK:n kanssa. Hän pelasi SJK:ssa kaikkiaan kolme kautta siirtyen kauden 2024 jälkeen kolmanteen Veikkausliigaseuraansa AC Ouluun, jonka kanssa hän teki 2-vuotisen sopimuksen yhden vuoden optiolla.
Kaikkiaan Kaukua on pelannut kahdessa seurassa Veikkausliigaa eli RoPS:ssa ja SJK:ssä viisi kautta ja 82 ottelua tehden niissä yhdeksän maalia.
Ilmastonmuutos Namibiassa

Ilmastonmuutos näkyy Namibiassa lämpötilojen nousuna, sateiden ennustettavuuden vaikeutumisena ja äärimmäisten sääilmiöiden yleistymisenä. Myös merenpinnan odotetaan nousevan ja lämpenevän. 
Namibiassa vallitsee aavikkoilmasto, ja maassa on kaksi suurta aavikkoa. Ilmastolle tavallista ovat kuivuuskaudet, arvaamattomat sateet, lämpötilojen suuri vaihtelu ja veden niukkuus. Maa on Saharan eteläpuoleisen Afrikan maista kuivin. Ilmastonmuutoksen odotetaan nostavan lämpötiloja ja vaikeuttavan sateiden ennustettavuutta entisestään.
Namibia on siinä mielessä hyvin toimeentuleva maa, koska siellä on paljon arvokkaita luonnonvaroja. Maassa on silti edelleen köyhyyttä, ja monet ihmiset elättävät itsensä maataloudella ja karjanhoidolla. Maailmanpankin arvion mukaan ilmastonmuutoksen aiheuttamat muutokset vähentäisivät maan pääviljelyskasvien tuotantoa ja huonontaisivat laidunmaita. Merenpinnan nousu ja lämpeneminen vaikuttaisivat todennäköisesti kalakantoihin, ekosysteemeihin ja turismiin. Maailmanpankin arvion mukaan ilmastonmuutos voi johtaa Namibiassa bruttokansantuotteen 6,5 % laskuun.
Churches of Christ

Churches of Christ (lyh. COFC, ) on yhdysvaltalainen restorationistinen kirkkokunta. Churches of Christ on yksi kolmesta kirkkokunnasta, jotka syntyivät restauraatioliikkeen pohjalta 1800-luvun alussa. Churches of Christ edustaa liikkeen konservatiivisinta haaraa ja sen kannatusalue on pääasiassa eteläisissä osavaltioista Tennesseestä Texasiin sekä Etelä-Kaliforniassa. Kirkkokunnalla on noin 12 000 seurakuntaa ja noin 1,2 miljoonaa jäsentä.
Kirkkokunta jakaantui Disciples of Christ kirkosta vuonna 1901 sen vuoksi, että jumalanpalveluksissa ei sannut käyttää soittimia. Lähteneet seurakunnat käyttävät jumalanpalveluksessa vain a cappella-laulua, sillä Raamatussa ei mainita soittimien käyttöä.
Shirabyōshi

Shirabyōshi () oli japanilainen kiertävä naistanssija ja kurtisaani, joka esiintyi mieheksi pukeutuneena. Ensimmäiset shirabyōshit tunnetaan 1100-luvun lopulta, jolloin heidät yhdistettiin vielä uskonnollisiin esityksiin. Esiintyjät olivat tavallisesti alaluokkaan kuuluvia naisia, ja he käyttivät erityisesti soturien vaatetusta. Vaateparteen kuului ainakin valkoinen yläosa, miekka ja eboshi-päähine. Ilmeisesti jo 1100-luvulla shirabyōsheilla oli tapana esittää myös eroottisia kappaleita. He olivat aikanaan maankuuluja julkisuuden henkilöitä. Kaikkein kuuluisimmaksi shirabyōshiksi on nimitetty 1100-luvulla vaikuttanutta Shizuka Gozenia, joka oli myös kenraali Yoshitsunen rakastajatar.
Japanilaisessa kulttuurissa tanssi on ollut yksi tapa kutsua jumalia apuun. Uskonnollisissa yhteyksissä myös shirabyōshien tanssi oli jumalille osoitettua. Esimerkiksi Shizukan tanssissa kerrottiin olevan sellaista voimaa, että se sai jumalat antamaan kuivuudesta kärsineelle maalle sadetta.
Erästä Shizukan tanssia japanilaiset ovat pitäneet niin legendaarisena, että sitä esitetään edelleenkin. Yoshitsunen vanhempi veli Yoritomo oli kaapannut Yoshitsunelle raskaana olleen 18-vuotiaan Shizukan ja synnytyksen jälkeen surmannut tämän pojan. Ennen naisen vapauttamista Yoritomo vaati, että Shizuka tanssii hänelle. Tarinan mukaan Shizuka tanssi ja lauloi lumoavan kauniisti erään eroottisen tanssin. Lopuksi hän lauloi ikävästään ja intohimoisesta rakkaudestaan Yoshitsunea kohtaan ja ivasi Yorimotoa siitä, että nuorempi veli oli onnistunut pakenemaan häneltä.
Christian Churches and Churches of Christ

Christian Churches and Churches of Christ (lyh. CCCC) on yhdysvaltalainen riippumattomien kirkkojen ryhmä, joka on osa laajempaa restorationistista liikettä, jota kutstutaan myös Stone-Campbell-liikkeeksi. Kirkkokunnalla ei ole virallista kirkollista toimistoa, mutta se tukee vuosittain suuria kokoontumisia, joissa saarnataan, opetetaan ja ylläpidetään yhteyttä. Näihin kokoontumisiin lukeutuvat "The North American Christian Convention", "The International Conference on Missions" ja "Stone-Campbell-konferenssi".
Kirkot käyttävät joko nimitystä "kristillinen kirkko" tai "kristuksen kirkko", mutta ne eivät ole yhteydessä Disciples of Christ-kirkkoon tai Churches of Christiin. Kirkot ovat kuitenkin käyneet keskusteluja löytääkseen tapoja yhteydenpitoon.
Kirkot erosivat Disciples of Christ-kirkosta vuonna 1968, sillä lähetyssaarnaajat eivät noudattaneet joidenkin kirkon hallintoviranomaisten mielestä asianmukaista kastemenettelyä. Eroamisprosessi kesti useiden vuosien ajan, noin 1926–1968. CCCC-kirkot käyttävät jumalanpalveluksissaan instrumentaalimusiikkia, toisin kuin muut vastaavan perinteen kirkot.
Tönisvorst

Tönisvorst on kaupunki Nordrhein-Westfalenin osavaltiossa läntisessä Saksassa. Se kuuluu Ala-Reinin alueeseen. Nykyinen Tönisvorst syntyi 1970, kun St. Tönisin ja Vorstin kunnat liitettiin toisiinsa. Suurin osa kaupungin asukkaista asuu St. Tönisissä.
Maantiede.
Tönisvorst sijaitsee Viersenin piirikunnan itäosassa. Lännessä piirikunta rajoittuu Alankomaihin. Etäisyys Kölnistä on noin 55 kilometriä luoteeseen.
Historia.
Nykyisen Tönisvorstin alueelta on löydetty merkkejä neoliittisen kauden asutuksesta. Ensimmäinen kirjallinen maininta Haus Donkista (pieni vesilinna Tönisvorstissa) on vuodelta 1259. Vorst ja St. Tönis eivät välttyneet kolmikymmenvuotisen sodan tuhoilta, vaan protestanttien joukot hävittivät ne vuonna 1642. Ala-Reinin alue liitettiin Preussiin Wienin kongressissa 1815 ja siten myös Vorst ja St. Tönis. Myöhemmin 1800-luvulla paikkakunta kehittyi ripeästi ja väkiluku kasvoi yli viiden tuhannen. Ensimmäisen maailmansodan jälkeen 1918–1926 Belgian joukot miehittivät Vorstia ja ensimmäiset vapaat vaalit sitten vuoden 1933 käytiin toisen maailmansodan jälkeen 1946. St. Tönis ja Vorst liitettiin toisiinsa 1970. Tönisvorst sai kaupunkioikeudet vuonna 1979.
Tönisvorstin historiallista arkkitehtuuria edustaa esimerkiksi kirkko St. Cornelius, jonka juuret ovat keskiaikaiset.
Talous ja liikenne.
Tönisvorstin yrityksiä ovat muun muassa Abbelen Fleischwaren GmbH ja Arca Regler GmbH. Krefeld, Düsseldorf ja Mönchengladbach sijaitsevat Tönisvorstin läheisyydessä. Kaupungin liepeillä kulkee useita moottoriteitä (A 44, A 40, A 52 ja A 61).
Työoikeudellinen Yhdistys

Työoikeudellinen Yhdistys on suomalainen oikeustieteellinen yhdistys, jonka tarkoituksena on työoikeudellisten kysymysten käsitteleminen, niiden tutkimisen edistäminen ja tunnetuksi tekeminen sekä yhteyden pitäminen ulkomaisiin vastaaviin yhdistyksiin ja työoikeudellisen tutkimuksen edustajiin. Yhdistys on perustettu vuonna 1958.
Yhdistys järjestää erilaisia tilaisuuksia, kuten seminaareja ja keskustelutilaisuuksia. Lisäksi se on julkaissut vuodesta 1978 alkaen vuosikirjaa, jossa ilmestyy työ- ja sosiaalioikeudellisia artikkeleita. Yhdistyksellä on noin 700 jäsentä. Yhdistys on jäsenenä Kansainvälisessä työ- ja sosiaaliturvaoikeuden yhdistyksessä (eng. "International Society for Labour and Social Security Law", "ISLSSL"), jonka hallitukseen yhdistyksen puheenjohtaja kuuluu. Yhdistyksen nykyinen puheenjohtaja on Outi Anttila.
Vuonna 2024 Juristiliitto myönsi yhdistykselle Oikeus ja kohtuus -palkinnon.
African Methodist Episcopal Church

African Methodist Episcopal Church (lyh. AME) on yhdysvaltalainen metodistinen kirkkokunta. Kirkkokunta on suurin musta metodistikirkko. Kirkkoon kuuluu jäseniä 39 maassa. Kirkon johtoon kuuluu 21 piispaa ja 9 esimiestä, jotka valvovat kirkkokunnan osastoja. Kirkko on kasvanut koko olemassaolonsa ajan. Vuonna 1989 kirkon jäsenmäärä oli 2,2 miljoonaa ihmistä. Vuonna 2020 kirkkokuntaan kuului yli miljoona jäsentä ja noin 3 700 seurakuntaa.
Kirkko on järjestäytynyt piispallisiin piireihin ja piispat ovat yhteysjärjestön ylimpiä viranhaltijoita. Heidät valitaan eliniäksi neljän vuoden välein kokoontuvan yleiskonferenssin enemmistöäänestyksellä.
African Methodist Episcopal Church kuuluu jäsenyhteisönä National Council of Churches-järjestöön.
Historia.
Entinen orja Richard Allen perusti Philadelphiassa vuonna 1794 ensimmäisen itsenäisen afroamerikkalaisen kirkon, Bethel Churchin ja ensimmäisen afroamerikkalaisen kirkkokunnan, African Methodist Episcopal Churchin. AME-kirkko muodostettiin vuoteen 1816 mennessä. Taustalla oli Allenin kokema syrjintä Pyhän Yrjön metodistikirkossa.
Olosuhteiden vuoksi Bethelistä muodostui itsenäinen kirkkokunta ja syrjintä vaikutti teologiaan niin, että se sisäli rodullista nostatusta ja profeetallista julistusta rasismia ja muita yhteiskunnallisia epäkohtia vastaan. AME-kirkko kasvoi pohjoisessa Daniel Paynen johdolla ja etelässä James Lynchin ja J. D. S. Hallin myötä. Jälleenrakennuskaudella AME-kirkko oli kekseinen paikka Henry McNeal Turnerin kaltaisten pappien ansiosta. AME-kirkossa yhdistyivät teologiset, poliittiset ja sosiaaliset kysymykset, joita afroamerikkalaiset kohtasivat. 1800-luvun lopulla AME-kirkko koordinoi lähetystyötä Afrikassa.
Kannatusalueet.
AME-kirkon suhteellisesti vahvimpia kannatusalueita osavaltioittain ovat Etelä-Carolina, Maryland, , Georgia ja Alabama. Yksittäisistä kaupungeista vahvimpia ovat Eufaula, Georgetown, Camden, Newberry ja Orangeburg.
Matias Paavola

Matias Paavola (s. 30. kesäkuuta 2000 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan puolustaja.
Paavola on pelannut jalkapallouransa FC KTP:n riveissä vuodesta 2018. Syksyyn 2024 mennessä hän on pelannut kaksi kautta eli 2021 ja 2023 Veikkausliigaa. Kauden 2023 Veikkausliigapelit jäivät vähiin loukkaantumisen vuoksi, ja pelikokemuksen saamiseksi Paavola oli lainalla helsinkiläisen IF Gnistanin Ykkösen joukkueessa.. 
Matias Paavola on pelannut Veikkausliigassa kauden 2024 loppuun mennessä kaksi kautta FC KTP:n riveissä yhteensä 22 ottelua ja tehnyt yhden maalin. Ykköstä ja ykkösliigaa hän on pelannut 89 ottelua ja kuusi kautta.
Intelsat 33e

Intelsat 33e (IS-33e) oli Intelsatin operoima geostationaarinen tietoliikennesatelliitti. Se laukaistiin Ariane 5 -raketilla 24. elokuuta 2016. Se tuhoutui 19. lokakuuta 2024 kiertoradallaan ja hajosi kymmeniksi kappaleiksi.
Satelliitti oli kiertoradalla segmentillä 60 itäistä pituutta.
Satelliitti.
Intelsat 33e oli Boeingin valmistama satelliitti, joka pohjautuu yhtiön 702MP -runkoon. Satelliitti kuului Intelsatin uuteen EpicNG -satelliittiperheeseen.
Eesti Laul 2014

Eesti Laul 2014 oli Virossa järjestetty laulukilpailu, jossa valittiin Viron edustaja Eurovision laulukilpailuun 2014. Kilpailu koostui kahdesta semifinaaleista ja finaalista. Kilpailuun lähetettiin 188 ehdotusta, joista 20 kappaletta valittiin kilpailuun. Kilpailijat julkaistiin 12. joulukuuta 2013.
Semifinaalit kilpailtiin 14. ja 21. helmikuuta ERR:n studiossa Tallinnassa. Kummassakin semifinaalissa puhelinäänestäjät ja raati äänestivät yhdessä viisi kappaletta finaaliin.
Finaali kilpailtiin 1. maaliskuuta Nordea-konserttihallissa Tallinnassa. Finaali pidettiin kaksikierroksisena. Ensimmäisellä kierroksella puhelinäänestäjät ja raati äänestivät kaksi kappaletta superfinaaliin. Superfinaalissa voittaja valittiin puhelinäänestyksellä. Kilpailun voitti Tanja kappaleella "Amazing".
Kilpailun kulku.
Ensimmäinen semifinaali.
Ensimmäinen semifinaali kilpailtiin 14. helmikuuta.
Toinen semifinaali.
Toinen semifinaali kilpailtiin 21. helmikuuta.
Finaali.
Finaali kilpailtiin 1. maaliskuuta.
Henry Potonié

Henry Potonié (1857–1913) oli saksalainen paleobotanisti. Hän oli Berliinin yliopiston dosentti vuodesta 1891 ja Preussin valtiongeologi 1901.
Dalsbygdan kirkko

Dalsbygdan kirkko () on Osin kunnassa Norjassa sijaitseva puinen pitkäkirkko vuodelta 1960.
Tufsingdalenin kirkko

Tufsingdalenin kirkko () on Osin kunnassa Norjassa sijaitseva puinen pitkäkirkko vuodelta 1920.
Kampenin kirkko (Oslo)

Kampenin kirkko () on Oslon kunnassa Norjassa sijaitseva tiilinen pitkäkirkko vuodelta 1882.
Frognerin kirkko (Oslo)

Frognerin kirkko () on Oslon kunnassa Norjassa sijaitseva tiilinen pitkäkirkko vuodelta 1907.